|  |  |
| --- | --- |
| Numri i lëndës: | 2018:039513 |
| Datë: | 24.07.2018 |
| Numri i dokumentit: | 00088514 |

**P nr. 150/17**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit O.L , sipas aktakuzës së PTH-së D.P. në Pejë PP/II. nr.2869/16 të dt.13.2.2017 për shkak të veprës penale: të sulmit nga neni 187 par 1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit O. L dhe të prokurorit të shtetit Sanije Gashi Seferi me dt.24.7.2018 ka marrë dhe botërisht ka shpallë këtë :

**A K T GJ Y K I M**

**I pandehuri O. L i lindur me dt.28.7.1976 , në P rruga “G . K ” nr. 61 , ku edhe tani jeton, i biri i K dhe nënës Sh e gjinisë I , , Shqiptar shtetas i Republikës së Kosovës , kinse i pa dënuar nga gjykata, gjendet në liri.**

**ËSHTË FAJTOR**

Për arsye se:

Me dt. 16.12.2016, rreth orës 15:10 min , pikërisht në rrugën A.B. Q , në P , duke përdorë forcën , me dashje e ka goditur me shuplakë në fytyrë këtu të dëmtuarin Xh.r Sh nga P , në atë mënyrë që përderisa i dëmtuari së bashku me djalin e tij L . kishin shkuar në shtëpinë e tyre , në vendin e lartcekur , të cilën e kishte blerë në vitin 1992, për të cilën ishte duke u zhvilluar procedurë gjyqësore , dhe i njëjti nuk posedon dokumentacion për te, aty kanë hasur dy persona ( çift) , shtetas të Shqipërisë , duke pastruar shtëpinë të cilën e kishin marrë me qira në shumë prej 50 euro, nga i pandehuri , të cilën menjëherë e kishte thirrur në telefon qiramarrësi D. M , dhe me të arritur në vendin e lartcekur , i pandehuri e kishte goditur me shuplakë në fytyrë të dëmtuarin , i cili si pasojë e kësaj ishte rrëzuar , dhe pas kësaj i dëmtuari së bashku me djalin e tij kishin arritur të largohen nga aty.

-me çka ka kryer vepre penale : të sulmit nga neni 187 par 1 të KPRK-së

Prandaj gjykata të pandehurit konform nenit 41, 42, 49, 50,51,52, dhe nenit 187 par 1 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 6 muaj , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

Obligohet i pandehuri që në emër të paushallit gjyqësorë të paguaj shumën prej 15 euro –15 ditë pasi që aktgjykimi të merr formën e prerë.

I dëmtuari për realizimin e kërkesës pasurore juridike udhëzohet në kontest të rregullt civil .

Shpenzime procedurale nuk ka pasur

**A r s y e t i m**

Prokuroria Themelore në Pejë me dt.13.2.2017 kundër të pandehurit O.L , ka ngritë aktakuzë PP/II. nr.2869/16 për vepër penale: : të sulmit nga neni 187 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.24.7.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .